235 



hold lige — vil man derfor i Aaret 1911 kunne gøre Regning paa 

 at finde 4100—4200 ynglende Par paa Øen. 



En Del Fugle blev i Foraaret Løb forsynet med en Aluminiums- 

 ring om Foden, nemlig 300 Splitterner, 18 Strandskader og 57 

 Havmaager. 



Forf. fremfører nedenstaaende to Læresætninger, der muligt kan 

 have Betydning ved Anlæggelse af nye Fristeder for Fuglene: 



»1. Det er vanskeligt at bringe en Fuglearts Bestand i Vejret, 

 naar den først engang "er sunket ned til et ringe Antal, og det synes 

 umuligt, hvis en Indvandring fra nærliggende Ynglepladser er ude- 

 lukket. (Gravand paa Norderoog, Rovterne paa Albuen). 



2. Det er vanskeligt at tiltrække en Fugleart som Ynglefugl selv 

 til et gunstigt beliggende og for denne Art velegnet Sted, naar den 

 først engang er udryddet der. (Havmaage og Splitterne paa Jord- 

 sand)«. — 



Foreningen, der har fredet Jordsand, Albuen og Norderoog har 

 oprettet et nyt Fuglefristed, nemlig Langenwerder ved Øen Poel, der 

 ligger omtrent udfor Wismar. I Yngletiden 1910 blev der foretaget 

 en Optælling, der viste ialt 970 Reder med 2500 Æg og Unger. 

 Den dominerende Fugl var Stormmaagen med 751 Reder, men 

 Ternerne (Sterna hirundo , St. macriira) havde dog 81, Dvergternen 

 87 Reder. løvrigt fandtes bl. a. en Rede af Toppet Skallesluger 

 (Mergus serrator) og en af Spidsand (Anas acuta). Her synes imid- 

 lertid at være gunstige Betingelser, naar Fuglene kan faa Fred i 

 Yngletiden, og Langenwerder vil da indgaa som et værdigt Led i 

 den snart ret anselige Række tyske Fuglefristeder. 



HJEMMETS PLANTE OG- DYREVERDEN. 



(8. Aargang, Hefte 1—7.) 



Selskabet for Stuekultur, der udgiver Medlemsbladet »Hjemmels 

 Plante- og Dyreverden«, har ved Overgangen til Tidsskriftets 8de Aar- 

 gang forøget Hefternes Format en Del, saaledes at saavel Hefterne 

 som disses Udstyr fremtræder paa en fordelagtigere Maade. To 

 Gange i hver Maaned udsender Selskabet et saadant Hefte, hvori 

 enhver Ven af Stuekultur vil finde mange interessante Meddelelser 

 foruden en Mængde gode Raad og nyttige Vink. En væsentlig Del 

 af Hefternes Spalter omhandler Stuefugle — saavel tropiske som 

 nordiske — og der er selvfølgelig lagt særlig Vægt paa Beskrivelser 

 af disse Fugles Livsforhold og Egenskaber som Stuefugle, men man 

 støder ogsaa paa enkelte Artikler, der behandler Fuglene ude i den 

 frie Natur. Man vil kort sagt indenfor dette Tidsskrifts Rammer 

 finde Emner behandlet af saavel belærende som mere underholdende 

 Art. Enhver Ven og Ynder af Stuefugle vil i Hefterne finde en 

 Mængde gode Oplysninger om de forskellige Stuefugles Røgt og Pleje. 

 Kontingentet er kun 2 Kr. P. JESPERSEN. 



16 



